Branten

Branten on kylä Kemiönsaaren kunnassa. Kylä sijaitsee saaren itälaidalla.

Branten on tyypillinen rivikylä, jonka rakennuskanta pääosin myötäilee kylän läpi merenrannalla kulkevaa tietä. Kylän rakennuskanta on pääosin kesäasutusta. Brantenin kolmionmuotoinen kyläalue jää Vestlaxin ja Pedersån kylien väliin entisen Kemiön kunnan kaakkoisosassa. Kylän maisemaa hallitsevat jyrkkärinteiset mäet Brantbergen ja Högberget, jotka reunustavat kylän läpi kulkevaa tietä. Kylän edustalla ovat saaret Svedjeholmen ja Gåsgrundet.

Branten on ollut yhden talon muodostama kylä eli yksinäistila. Vuoden 1801 tiluskartassa mainitaan Bratenin olevan kruunun uudistila. Talon pellot ovat sijainneet Högbergetin ja Brantbergenin välisessä laaksossa. 1900-luvun alkuvuosikymmenillä Branteniin syntyi runsaasti uutta asutusta, josta osa on muuttunut sittemmin kesäasutukseksi. Lisäksi kylän rannat on laajalti otettu kesämökkikäyttöön.

Lähteet

Kemiön kylät